laion/Wikipedia-Exotic huggingface dataset:
১৭ পদাতিক ডিভিশন (বাংলাদেশ)

১৭ পদাতিক ডিভিশন হচ্ছে বাংলাদেশ সেনাবাহিনীর একটি দল। বাংলাদেশের সামরিক বাহিনীর ফোর্সেস গোল ২০৩০-এর উন্নয়ন লক্ষ্যমাত্রার অংশ হিসেবে এটি গঠন করা হয়েছিল। এটি সিলেট বিভাগে অবস্থিত। ফোর্সেস গোল-২০৩০অনুসারে আনুষ্ঠানিকভাবে এই বিভাগটি ১৭ সেপ্টেম্বর ২০১৩ সালে গঠন করা হয়। প্রধানমন্ত্রী শেখ হাসিনা জালালাবাদ ক্যান্টনমেন্টে এই ডিভিশনের পতাকা উত্তোলন করে আনুষ্ঠানিকভাবে এর প্রতিষ্ঠা ঘোষণা করেন। ৩৬০ পদাতিক ব্রিগেড এবং ৩২ ও ৩৩ বাংলাদেশ পদাতিক রেজিমেন্ট গঠনের মাধ্যমে এই ডিভিশন তার যাত্রা শুরু করে। ২৩ নভেম্বর ২০১৬ সালে, সিলেট ক্যান্টনমেন্টে প্রধান মন্ত্রী, এই ডিভিশনের প্রধান কার্যালয়সহ আটটি প্রকল্পের ভিত্তি প্রস্তর স্থাপন করেন। একটি নতুন ব্রিগেড গঠন সহ, নয়টি ইউনিটের পতাকা-উত্তোলন অনুষ্ঠান উদ্‌যাপন করা হয়। এই ডিভিশনের অধীনে দুটি পদাতিক ব্রিগেড নিযুক্ত, ৪টি পদাতিক রেজিমেন্ট, একটি আর্টিলারি রেজিমেন্ট এবং ৬টি অন্যান্য ইউনিট নিযুক্ত। মেজর জেনারেল হামিদুল হক হলেন এই ডিভিশনের বর্তমান কম্যান্ডার। যুদ্ধা সৈনিক আর্টিলারি রেজিমেন্ট ২২ ফিল্ড রেজিমেন্ট আর্টিলারি ১৭ আর্টিলারি ব্রিগেড পদাতিক: ১১ পদাতিক ব্রিগেড ৩৬০ পদাতিক ব্রিগেড ৫২ পদাতিক ব্রিগেড ৩২ বাংলাদেশ ইনফেন্ট্রি রেজিমেন্ট (BIR) ৩৩ বাংলাদেশ ইনফেন্ট্রি রেজিমেন্ট (BIR) ৬১ ইস্ট বেঙ্গল রেজিমেন্ট (EBR বা সাধারণভাবে ইস্ট বেঙ্গল) ৩৮ ইস্ট বেঙ্গল রেজিমেন্ট (EBR বা সাধারণভাবে ইস্ট বেঙ্গল) কমব্যাট সাপোর্ট মিলিটারি ইন্টেলিজেন্স ৫৯৮ ফিল্ড ইন্টেলিজেন্স ইউনিট (FIU) ক্রোপস অফ সিগন্যাল (Sig) ৮ সিগন্যাল ব্যাটালিয়ন কমব্যাট সার্ভিস সাপোর্ট ক্রোপস অফ মিলিটারি পুলিশ (CMP) ১৭ মিলিটারি পুলিশ (MP) আর্মি সার্ভিস ক্রোপস (ASC) ৩৮ সাপ্লাই এন্ড ট্রান্সপোর্ট ব্যাটালিয়ন কামান দল ৫০৮ ডিভিশন অরডেন্স কোম্পানি আর্মি মেডিক্যাল ক্রোপস (AMC) ৯১ ফিল্ড অ্যাম্বুলেন্স "সেনাবাহিনীতে আরো দুটি ডিভিশন হচ্ছে"। banglanews24.com। ৯ ফেব্রুয়ারি ২০১৪। সংগ্রহের তারিখ ২৪ ডিসেম্বর ২০২১।  "সেনাবাহিনীতে যুক্ত হল আরেকটি পদাতিক ডিভিশন"। রাইজিংবিডি.কম। ১৭ সেপ্টেম্বর ২০১৩। ২৪ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০২১।  "১৭ পদাতিক ডিভিশন এর অধিনস্থ সদর দপ্তর ১১ পদাতিক ব্রিগেডসহ ৯টি ইউনিটের পতাকা উত্তোলন অনুষ্ঠান" (পিডিএফ)। pmo.portal.gov.bd। ২৪ ডিসেম্বর ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ ডিসেম্বর ২০২১।  "মাননীয় প্রধানমন্ত্রী কর্তৃক ১৭ পদাতিক ডিভিশনের অধীন ১টি পদাতিক ব্রিগেডসহ ৯টি ইউনিটের পতাকা উত্তোলন"। ISPR। ২০১৬-১১-২৩। ২০১৬-১১-২৪ তারিখে মূল থেকে আর্কাইভ করা। সংগ্রহের তারিখ ২০১৬-১১-২৪।  "News Details"। www.bssnews.net। ২০১৬-১১-২৪ তারিখে মূল থেকে আর্কাইভ করা। সংগ্রহের তারিখ ২০১৬-১১-২৪।  "PM Confers National Standard to Three Units of East Bengal Regiment"। ২০১৬-১১-২৫ তারিখে মূল থেকে আর্কাইভ করা। সংগ্রহের তারিখ ২০১৬-১১-২৫।  "বাংলাদেশ সেনাবাহিনী কাবাডি প্রতিযোগিতা সমাপ্ত"। দেশ রূপান্তর। সংগ্রহের তারিখ ২০২১-১২-০৭।
ব্রায়ান রবসন

ব্রায়ান রবসন (জন্ম জানুয়ারি ১১, ১৯৫৭) একজন সাবেক ইংল্যান্ড, ওয়েস্ট ব্রমউইচ অ্যালবিওন, এবং ম্যানচেস্টার ইউনাইটেড ফুটবল খেলোয়াড় যিনি তার দেশের অধিনায়কত্ব করেছেন। তিনি বড় হয়েছেন ডারাহাম কাউন্টির উইটন গিলবার্টে। পরে তার পরিবার চেস্টার-লি-স্ট্রিট এ স্থানান্তরিত হয়। রবসনের ভাল ফোল করার রেকর্ড রয়েছে। তিনি ভাল পাস, ট্যাক্‌ল করতে পারতেন এবং হেড করাতেও দক্ষ ছিলেন। মিডলসব্রোতে খেলোয়াড় ম্যানেজার হিসেবে তার ম্যানেজার হিসেবে যাত্রা শুরু হয়। তিনি সম্প্রতি শেফিল্ড ইউনাইটেড দলের ম্যানেজার হয়েছেন। সকারবেসে ম্যানেজার হিসেবে Bryan Robson-এর পরিসংখ্যান Times profile ওয়েব্যাক মেশিনে আর্কাইভকৃত ১৭ জানুয়ারি ২০০৬ তারিখে Robson Lloyd Consultancy Ltd
বিসমিল্লাহ এয়ারলাইন্স

বিসমিল্লাহ এয়ারলাইন্স হচ্ছে বাংলাদেশ ভিত্তিক একটি বিমান পরিবহন সংস্থা। ২০০৮ সালের ৩১ ডিসেম্বর তারিখের হিসাবে অনুযায়ী বিসমিল্লাহ এয়ারলাইন্সের বিমানবহরে রয়েছেঃ ২ এইচএস-৭৪৮ (এস২-এডিডাব্লিউ এবং এস২-এএএক্স এর ক্রয়কৃত; এস২-এইই এবং এস২-এএটি'র ইজারাকৃত) ২ এল১০১১ (এস২-এডিআর এর ক্রয়কৃত) ১ ইলিউশিন আইএল-১৮ ১ ইলিউশিন আইএল-৭৬ ১ ইলিউশিন আইএল-৯৬ ১ এন্টোনোভ এএন-২৬ ৩ এন্টোনোভ এএন-১২ ১ এন্টোনোভ এএন-১২৪ ১ এন্টোনোভ এএন-৭৪ ১ বোয়িং ৭০৭ ২ বোয়িং ৭৪৭ ২ বোয়িং ৭৩৭ ১ বোয়িং ৭২৭ ১ বোয়িং ৭৭৭ ১ বোয়িং ৭৬৭ ১ এয়ারবাস ৩০০ ১ এয়ারবাস ৩১০ সেপ্টেম্বর ২০১৫ সাল পর্যন্ত তাদের কোন সক্রিয় বিমান দেখা আয় নি, তবে দুটা এএন-১৪৮ এর পরিকল্পনা রয়েছে। http://www.bismillahairlines.net/fleet.html http://aerotransport.org/php/go.php?query=operator&qstring=Bismillah+Airlines&where=105728&luck= উইকিমিডিয়া কমন্সে বিসমিল্লাহ এয়ারলাইন্স সম্পর্কিত মিডিয়া দেখুন। দাপ্তরিক ওয়েবসাইট প্রবেশদ্বার:  বাংলাদেশ কোম্পানি
ক্যান্টনীয়

ক্যান্টনীয় বলতে মূলত চীনের কুয়াংতুং প্রদেশের সাথে সম্পর্কিত নিচের জিনিসগুলিকে বোঝাতে পারে: ক্যান্টনীয় জনগণ ক্যান্টনীয় উপভাষা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
২১ ফেব্রুয়ারি

২১ ফেব্রুয়ারি গ্রেগরীয় বর্ষপঞ্জী অনুসারে বছরের ৫২তম দিন। বছর শেষ হতে আরো ৩১৩ (অধিবর্ষে ৩১৪) দিন বাকি রয়েছে। ১৮৪৮ - কার্ল মার্ক্স প্রকাশ করেন কমিউনিস্ট। ম্যানিফেস্টো তথা কমিউনিস্ট ইস্তেহার ১৯০১ - সালে কিউবা প্রজাতন্ত্র প্রতিষ্ঠা হয়। ১৯১৬ - জার্মানের ফ্রান্স আক্রমণের মধ্য দিয়ে ভাদুনের যুদ্ধ শুরু। ১৯৪৬ - বোম্বাইয়ে ভারতীয় নৌবাহিনীতে বিদ্রোহ ঘটে। ১৯৫২ (৮ ফাল্গুন, ১৩৫৮) - বাংলা ভাষা আন্দোলনে অংশ গ্রহণকারী মিছিলরত ছাত্র-জনতার ওপর ঢাকায় পুলিশের গুলি বর্ষণ। নিহত বরকত, সালাম, রফিক, জব্বার প্রমুখ। ১৯৬৫ - মার্কিন কৃষ্ণাঙ্গ অধিকার আন্দোলনকর্মী‌ ম্যালকম এক্স নিউ ইয়র্কে আততায়ীর গুলিতে নিহত হন। ২০০০ - বিশ্বে প্রথমবারের মতো ‘আন্তর্জাতিক মাতৃভাষা দিবস’ পালিত হয়। ১৮১৫ - ফরাসি চিত্রশিল্পী ঝাঁ লুই এর্নেস্ট মাসোঁয়া ১৮৭৬ - রুমানিও ভাস্কর কনস্তানতিন ব্রানকুসি ১৮৭৮ - ঋষি অরবিন্দের শিষ্যা শ্রীমা জন্ম গ্রহণ করেন। (মৃ.১৭/১১/১৯৭৩) ১৮৯১ - নির্মলেন্দু লাহিড়ী বাংলা রঙ্গমঞ্চের খ্যাতনামা অভিনেতা ।(মৃ.২৮/০২/১৯৫০) ১৮৯৪ - শান্তি স্বরূপ ভাটনগর প্রখ্যাত ভারতীয় রসায়ন বিজ্ঞানী ।(মৃ.০১/০১/১৯৫৫) ১৯২৭ - অশেষ প্রসাদ মিত্র,ভারতীয় বাঙালি পদার্থবিজ্ঞানী।(মৃ.০৩/০৯/২০০৭) পণ্ডিত অমিয়রঞ্জন বন্দ্যোপাধ্যায়, প্রখ্যাত ভারতীয় বাঙালি সঙ্গীতাচার্য। ১৯৩০ - গোবিন্দ হালদার, বাঙালি গীতিকার।(মৃ.২০১৫) ১৯৪৭- বিশ শতকের সত্তর দশকের পরবর্তী সময়ের খ্যাতনামা কথাসাহিত্যিক ভগীরথ মিশ্র। মাসুদ পারভেজ সোহেল রানা, বাংলাদেশি অভিনেতা, পরিচালক ও প্রযোজক। ১৯৫০ - একুশে পদকপ্রাপ্ত গণসংগীত শিল্পী, স্বাধীন বাংলা বেতার শব্দসৈনিক বীর মুক্তিযোদ্ধা ফ‌কির আলমগীর। (জ. ২৩/০৭/২০২১) ১৯৬১ - অভিজিৎ বন্দ্যোপাধ্যায় নোবেলজয়ী ভারতীয় বংশোদ্ভূত মার্কিন বাঙালি অর্থনীতিবিদ। ১৯৭০ - মাইকেল স্লেটার, অস্ট্রেলীয় ক্রিকেটার। ১৬৭৭ - বারুক স্পিনোজা, একজন ওলন্দাজ দার্শনিক। ১৯৫২ - আব্দুস সালাম, রফিক, বরকত, জব্বার, ভাষা আন্দোলনের শহীদ । ১৯৫৮ - ডানকান এডওয়ার্ডস, একজন ইংরেজ আন্তর্জাতিক ফুটবল খেলোয়াড়। ১৯৬৫ - মার্কিন কৃষ্ণাঙ্গ অধিকার আন্দোলনকর্মী‌ ম্যালকম এক্স নিউ ইয়র্কে আততায়ীর গুলিতে নিহত হন। ১৯৬৮ - হাওয়ার্ড ফ্লোরি, নোবেল বিজয়ী অস্ট্রেলীয় জীববিজ্ঞানী। ১৯৯৩ - অখিল নিয়োগী স্বপনবুড়ো ছদ্মনামে পরিচিত প্রখ্যাত শিশু সাহিত্যিক ও কবি। জ.২৫/১০/১৯০২) ২০১২ - শর্বরী রায়চৌধুরী, বিশিষ্ট ভারতীয় বাঙালি ভাস্কর।(জ.২১/০১/১৯৩৩) ২০২২ - প্রখ্যাত ভারতীয় বাঙালি গীতিকার ও সুরকার অভিজিৎ বন্দ্যোপাধ্যায়। (জ.১৯৩১) ২০২৪ - ফলি স্যাম নরিম্যান আন্তর্জাতিক খ্যাতিসম্পন্ন ভারতীয় আইনজীবি। (জ.১৯২৯) আন্তর্জাতিক মাতৃভাষা দিবস, ইউনেস্কো শহীদ দিবস, বাংলাদেশ "এখনও সারেঙ্গিটা বাজছে'… প্রয়াত সুরকার অভিজিৎ বন্দ্যোপাধ্যায়"। সংগ্রহের তারিখ ২০২২-০২-২১।  "প্রয়াত প্রবীণ আইনজীবী নরিম্যান, আইন জগতের 'পিতামহ ভীষ্ম'র মৃত্যুতে শোকের ছায়া"। সংগ্রহের তারিখ ২০২৪-০২-২১।  উইকিমিডিয়া কমন্সে ২১ ফেব্রুয়ারি সংক্রান্ত মিডিয়া রয়েছে।
ক্যান্টনীয় উপভাষা

এই নিবন্ধে বিশেষ অক্ষর রয়েছে। সঠিক রেন্ডারিং সমর্থন ছাড়া, আপনি হয়ত জিজ্ঞাসা চিহ্ন, বাক্স বা অন্য কোনো চিহ্ন দেখবেন। ক্যান্টনীয় হল ইউয়ে ভাষার (চৈনিক: 粵語 ম্যান্ডারিন উচ্চারণে: উ্যয়ে উ্য, ক্যান্টনীয় উচ্চারণে: উ্যৎ উ্য) একটি উপভাষা। ইউয়ে ভাষা গণচীনের কুয়াংচৌ শহরসহ (চৈনিক: 廣州, ইংরেজি: Canton ক্যান্টন্‌) কুয়াংতোং প্রদেশের (চৈনিক: 廣東) প্রায় ৭ কোটি লোক কথা বলে। এছাড়া হংকং, মাকাউ এবং দক্ষিণ-পূর্ব এশিয়া, ইউরোপ ও উত্তর আমেরিকার চাইনাটাউনগুলিতে এই ভাষা প্রচলিত। ধারণা করা হয় তং রাজবংশের শাসনামলে (৬১৮-৯০৭ খ্রিস্টাব্দ) অন্যান্য চীনা উপভাষা থেকে এটি স্বতন্ত্র হয়ে পড়ে। ইউয়ে চীনের একটি প্রধান ভাষা, এবং মান্য ইউয়ে বা ক্যান্টনীয় হচ্ছে হংকং, মাকাউ, ও কুয়াংচৌ শহরগুলোর প্রচলিত উপভাষা। চীনে ম্যান্ডারিন ভাষার প্রমিতকরণের ফলে ক্যান্টনীয় ভাষাভাষী এলাকাগুলিতে ইদানীং ক্যান্টনীয়-ম্যান্ডারিন দ্বিভাষিকতা বৃদ্ধি পেয়েছে। হংকং শহরে ক্যান্টনীয় ও ইংরেজি ভাষাগুলো দুটই সরকারি ভাষা। হংকঙের প্রশাসন, ব্যবসা ও গণমাধ্যমে এটিই ব্যবহৃত। উদাহরণস্বরূপ, হংকঙের গুরুত্বপূর্ণ ও জনপ্রিয় চলচ্চিত্র শিল্প ক্যান্টনীয় ভাষাভিত্তিক। হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Cantonese"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
উইল এইটকিন

উইল এইটকিন একজন মার্কিন-কানাডিয়ান ঔপন্যাসিক, সাংবাদিক এবং চলচ্চিত্র পরিচালক। ১৯৭৪ সালে মন্ট্রিল শহরে তিনি প্রথম Librairie L'Androgyne নামে এলজিবিটি বইয়ের দোকান চালু করেন। তিনি কাজের বৈচিত্র্য হিসেবে বিভিন্ন সময় সিবিসি, বিবিসি, ন্যাশনাল পাবলিক রেডিও, দ্য গ্লোব এন্ড মেইল, মাচলিন, প্যারিস রিভিউ, ক্রিস্টোফার স্ট্রিট এবং ন্যাশনাল পোস্টের সাহিত্য কলাকৌশলী ও চলচ্চিত্র সমালোচক হিসেবে কাজ করেছেন। ১৯৮৯ সালে তিনি তার প্রথম উপন্যাস টেরে হাট প্রকাশ করেন। তিনি এরপর আরো তিনটি উপন্যাস প্রকাশ করেন। তিনি সাম্প্রতিক সময়ে মন্ট্রিলের ডসন কলেজে চলচ্চিত্র শিক্ষা নিয়ে পাঠদান করছেন। ২০১১ সালে, তিনি লুচিনো ভিসকনটির ১৯৭১ সালের চলচ্চিত্র ডেথ ইন ভিনিসের উপর একটি জটিল বিশ্লেষনী লেখা প্রকাশ করেন। এটি আর্সেনাল পাল্প প্রেসের কুয়ির ফিল্ম ক্লাসিক সিরিজের অংশ হিসেবে প্রকাশিত হয়। এর নাম ছিল Death in Venice: A Queer Film Classic। তেরে হাউট. ১৯৮৯, আইএসবিএন ৯৭৮-০৩৮৫২৯৮৭২৮. A Visit Home. ১৯৯৩, আইএসবিএন ৯৭৮-০৬৭১৭৪৭০৭৭. Realia. ২০০০, আইএসবিএন ৯৭৮-০৬৭৯৩১০৪০২. My Life Burning in the Moonlight. ২০১২। Death in Venice: A Queer Film Classic. ২০১১, আইএসবিএন ৯৭৮-১৫৫১৫২৪১৮৪. Madder Love: Queer Men and the Precincts of Surrealism (ed. Peter Dubé). ২০০৮ Richard Burnett, "Montreal author Will Aitken revives Death in Venice" ওয়েব্যাক মেশিনে আর্কাইভকৃত ১৫ জুন ২০১২ তারিখে. Xtra!, January 26, 2012. W. H. New, Encyclopedia of Literature in Canada. University of Toronto Press, 2002. আইএসবিএন ০৮০২০০৭৬১৯. Chapter "Gay and Lesbian Writing", pp. 418-422. "Aitken goes big on Japan"[স্থায়ীভাবে অকার্যকর সংযোগ]. Eye Weekly, September 21, 2000. Gregory Woods, A History of Gay Literature: The Male Tradition. Yale University Press, 1999. আইএসবিএন ৯৭৮০৩০০০৮০৮৮৯.
জেসপার ওলসেন

জেসপার ওলসেন (জন্ম মার্চ ২০, ১৯৬১) একজন ডেনীয় সাবেক পেশাদার ফুটবল খেলোয়াড় যিনি আয়াক্স আমস্টারডাম ও ম্যানচেস্টার ইউনাইটেডের পক্ষে খেলেছেন। ডেনমার্ক জাতীয় দলের নিয়মিত সদস্য ছিলেন এবং ৪৩ খেলায় ৫ গোল করেছেন। তিনি ১৯৮৪ সালের উয়েফা ফুটবল চ্যাম্পিয়নশিপ এবং ১৯৮৬ সালের বিশ্বকাপে ডেনমার্কের প্রতিনিধিত্ব করেছেন। ডাচ লীগ: ১৯৮২, ১৯৮৩ ডাচ কাপ: ১৯৮৩ এফএ কাপ: ১৯৮৫ Danish national team profile ওয়েব্যাক মেশিনে আর্কাইভকৃত ২৯ মে ২০১৩ তারিখে National Football Teams statistics
সিমবিয়ান সি প্লাস প্লাস

সিমবিয়ান সি প্লাস প্লাস (Symbian C++)একটি বিশেষ রকমের প্রোগ্রামিং পরিভাষা । এটি সিমবিয়ান অপারেটিং সিস্টেম (Symbian OS) দ্বারা চালিত মোবাইল ফোনসমুহে সফট্ওয়্যার তৈরি করতে ব্যবহার করা হয়ে থাকে। এটি মূলত সি++ (C++) এর একটি সামান্য পরিবর্তিত রূপ । মোবাইল ফোনসমূহের স্বল্প স্মৃতি ও কার্যক্ষমতায় কাজ করার উপযোগী করে গড়ে তোলা হয়েছে। সিমবিয়ান সি++ এর বিবর্তনের ইতিহাস সিমবিয়ান অপারেটিং সিস্টেম এর বিবর্তনের সাথে যুক্ত । ১৯৮০ সালে সায়ন (Psion) নামে একটি কোম্পানি প্রতিষ্ঠিত হয় যারা PDA যন্ত্র তৈরি করে থাকে । প্রতিষ্ঠিত হবার কয়েক বছরের মধ্যেই তারা ব্যাপক সফলতা লাভ করে । তাদের PDA যন্ত্রগুলির সহজভাবে ব্যবহার যোগ্য KeyBoard, ছোট আকৃতি, এবং কম শক্তিতে বেশি সময় ধরে চলার উপযোগী ছিল । ১৯৯৭ সালে সায়ন তাদের চতুর্থ প্রজন্মের Operating System সহ Series 5 PDA বাজারে ছাড়ে । এর আগের প্রজন্মের যন্ত্রগুলিতে SIBO [Sixteen Bit Organizers] ব্যবহার করা হয়েছিল । ১৯৮০ সাল থেকে ১৯৯০ সালের মধ্যে যন্ত্রের আকৃতি ছোট হতে থাকে এবং একই সাথে যন্ত্রগুলি ব্যপক জনপ্রিয়তা পেয়ে যায় । একারণে ৯০ এর দশকের মাঝামাঝি সময় থেকে মোবাইল যন্ত্রের প্রস্তুতকারীরা একটি উপযুক্ত Operating System এর খোঁজ করতে থাকে যেটিকে সহজভাবে মোবাইল ফোনসমূহে ব্যবহার করা যাবে । এই লক্ষে ১৯৯৮ সালের জুন মাসে সিমবিয়ান প্রতিষ্ঠিত হয় । এটি প্রতিষ্ঠিত হয় সায়ন এর Software Division এর সাহায্যে । এটি নকিয়া,এরিকসন,মটোরোলা,প্যানাসনিক এবং সায়ন এর যুগ্ম সম্পত্তি ছিল । এর সদর দপ্তর এবং প্রধান কার্যালয় ছিল লন্ডন এ । সিমবিয়ান কে মূলত মোবাইল ফোনসমূহে ব্যবহার করার সিদ্ধান্ত নেয়া হয়, হাতে পরিবহনযোগ্য কম্পিউটার সমূহে নয় । এজন্য এর একটি নতুন নামকরণ করা হয় ইপোক (EPOC)। প্রতিষ্ঠিত হবার এক বছরের মধ্যে সিমবিয়ান কোম্পানি EPOC Release 5 বাজারে ছাড়ে ।
পল ম্যাকগ্রাথ

পল ম্যাকগ্রাথ (জন্ম ডিসেম্বর ৪, ১৯৫৯, লন্ডন, ইংল্যান্ড) একজন সাবেক আন্তর্জাতিক ফুটবল খেলোয়াড়, যিনি ডিফেন্ডার হিসেবে জাতীয় পর্যায়ে প্রজাতন্ত্রী আয়ারল্যান্ড দলে খেলেছেন। তিনিই প্রথম মিশ্র রক্তের আইরিশ ফুটবল তারকা।. ম্যাকগ্রাথ আইরিশ মা এবং নাইজেরীয় পিতার সন্তান। লেখক ডোনাল্ড ম্যাকরের মতে ম্যাকগ্রাথ গর্ভে আসার পর তার পিতা লাপাত্তা হয়ে যান। তার চার সপ্তাহ বয়সে তার মা তাকে দত্তক দেন। তার মা তিনি যে গর্ভবতী তা তার স্বামীর কাছ থেকে লুকাতে এবং মিশ্র রক্তের নিগ্রো সন্তান জন্ম দেয়ার ভয়ে গোপনে লন্ডনে চলে যান। যদিও তার মা পরে তাকে খুঁজে বের করেন, যিনি তখন পল নওবিলো নামে পরিচিত ছিলেন, ততদিনে কয়েকটি এতিমখানায় প্রতিপালিত হন। স্কুলে থাকার সময় তিনি পিয়ার্স রোভার্স দলে এবং পরে ড্যালকি ইউনাইটেড দলে খেলেন। তিনি স্বল্পকালের জন্য ধাতু কারখানায় শ্রমিক ও নিরাপত্তা রক্ষীর কাজ করেছেন। ১৯৮১ সালে সেইন্ট প্যাট্রিক এথলেটিকের পক্ষে তিনি পেশাদার ফুটবল শুরু করেন। এখনেই তিনি তার ডাকনাম "দ্য ব্লাক পার্ল অব ইঞ্চিকোর" লাভ করেন এবং আয়ারল্যান্ড পেশাদার ফুটবল এসোসিয়েশনের বর্ষসেরা খেলোয়াড়ের খেতাব জেতেন। ১৯৮৫ সালে ম্যানচেস্টার ইউনাইটেডের ম্যানেজার রন এটকিনসন তাকে দলে ভেড়ান। এখানে তিনি একমাত্র এফএ কাপ শিরোপা জেতেন ১৯৮৫ সালে। ম্যাকগ্রাথ দলের শ্রেষ্ঠ ডিফেন্ডার হলেও আহতথাকার কারণে তিনি অ্যালেক্স ফার্গুসনের দলে নিয়মিত স্থান পাননি। ম্যাকগ্রাথ ও ফার্গুসনের সম্পর্ক ভাল ছিলনা এবং ম্যাকগ্রাথ মদের নেশায় নেশাগ্রস্থ হয়ে পড়লে ইউনাইটেড তাকে প্রশংসা পত্রসহ ১০০'০০০ পাউন্ডের অবসর গ্রহণের চুক্তির প্রস্তাব দেয়। ম্যাকগ্রাথ তা প্রত্যাখ্যান করেন এবং পরে এস্টন ভিলারে যোগদেন ১৯৮৯ সালে। এখানে থাকাকালে ম্যাকগ্রাথ হাঁটুর আঘাত সত্ত্বেও তার ক্রীড়াজীবনের কিছু শ্রেষ্ঠ ম্যাচ খেলেন। ম্যাকগ্রাথ আসার প্রথম মৌসুমেই ভিলা লিগ রানার্স আপ হয়। এর পরের মৌসুম ভাল না গেলেও তার পরের মৌসুমে ভিলা আবার রানার্স আপ হয়। তিনি ছিলেন এসময় ভিলার রক্ষণব্যুহ্যের অতন্দ্র প্রহরী এবং তাকে অতিক্রম করে যোগ করতে দলগুলোর অনেক বেগ পেতে হয়েছে। এই কৃতিত্বপূর্ণ খেলার কারণে তাকে ১৯৯৩ সালের পিএফএ বর্ষসেরা খেলোয়াড়ের সম্মানে ভূষিত করা হয়। এর পরে তিনি ডার্বি কাউন্টি (১৯৯৬-৯৭), এবং শেফিল্ড ইউনাইটেড (১৯৯৭-৯৮) দলের হয়েও খেলেছেন। তিনি অতিরিক্ত মদ্যপানের কারণে প্রায়ই অনেক ম্যাচ খেলতে পারেননি। বিভিন্ন ইনজুরির কারণে তার হাটুতে আটবার অস্ত্রপোচার করতে হয়েছে। McGrath, Paul (২০০৬)। Back from the Brink: Paul McGrath। Century। আইএসবিএন ১-৮৪৬০৫-০৭৬-৬।  গার্ডিয়ান পত্রিকার রিপোর্ট সকারবেসে পল ম্যাকগ্রাথ (ইংরেজি) Information on player The Guardian The Times
মার্ক হিউজ

লেসলি মার্ক হিউগস (জন্ম নভেম্বর ১, ১৯৬৩, রেক্সহ্যাম, ওয়েলস), ডাকনাম স্পার্কি, একজন সাবেক ওয়েলশ ফুটবল খেলোয়াড় ও বর্তমানে ব্ল্যাকবার্ন রোভারস ম্যানেজার। ওয়েলস দলের হয়ে তিনি ৭২ টি আন্তর্জাতিক খেলায় অংশগ্রহণ করে ৭২টি গোল করেছেন। তিনি ছিলেন প্রতিভাবান স্ট্রাইকার যিনি নিজে গোল করতে এবং অন্যকে সাহায্য করতে সিদ্ধহস্ত ছিলেন। বিদ্যালয় ত্যাগ করার পর ১৯৮০ সালে হিউগস ম্যানচেস্টার ইউনাইটেডে যোগ দেন। তবে ম্যানচেস্টার ইউনাইটেডের পক্ষে অভিষেক হতে তার আরো তিন বছর সময় লাগে। অক্সফোর্ড ইউনাইটেডের বিপক্ষে এফএ কাপে ১-১ গোলে ড্রতে তার অভিষেক হয়। অন্যান্য অনেক ইউনাইটেড তারকার মত স্পার্কি অভিষেক ম্যাচেই গোল করে জনপ্রিয় খেলোয়াড়ে পরিনত হন। তিনি দলের নিয়মিত সদস্যে পরিনত হন। ম্যানচেস্টার ইউনাইটেডের সাথে প্রিমিয়ার লিগ বিজয়ী (২): ১৯৯২-৯৩, ১৯৯৩-৯৪ এফএ কাপ বিজয়ী (৩): ১৯৮৫, ১৯৯০, ১৯৯৪ উয়েফা কাপ উইনার্স কাপ বিজয়ী (১): ১৯৯১ লিগ কাপ বিজয়ী (১): ১৯৯২ চ্যারিটি শিল্ড বিজয়ী (২): ১৯৯৩, ১৯৯৪ চেলসির সাথে এফএ কাপ বিজয়ী (১): ১৯৯৭ লিগ কাপ বিজয়ী (১): ১৯৯৮ উয়েফা কাপ উইনার্স কাপ বিজয়ী (১): ১৯৯৮ ব্ল্যাকবার্ন রোভার্সের সাথে ফুটবল লিগ প্রথম বিভাগ রানার্স-আপ: ২০০০-০১ লিগ কাপ বিজয়ী (১): ২০০২ সর্বশেষ হালনাগাদ মে ৭ ২০০৭ সকারবেসে মার্ক হিউজ (ইংরেজি) সকারবেসে ম্যানেজার হিসেবে মার্ক হিউজ-এর পরিসংখ্যান Article on Manchester United Legends
জাওয়া গান

জাওয়া গান পশ্চিমবঙ্গের পশ্চিম সীমান্তবর্তী অঞ্চল অর্থাৎ পুরুলিয়া জেলার পশ্চিমাংশে প্রচলিত গান। এখানের বর্ষাকালীন একটি শস্য উৎসব 'জাওয়া পরব'কে কেন্দ্র করে এখানে জাওয়া গান গাওয়া হয়। এই উৎসব ভাদু উৎসবের সমসাময়িক হলেও ভাদু উৎসবের সঙ্গে এর কোনো সম্পর্ক নেই। ভাদ্র মাসে নতুন শস্যরোপণের সময় জাওয়া উৎসব শুরু হয়। শস্যরোপণের সময়ই এই গান গাওয়া হয়। বাংলার আরেকটি শস্য উৎসব করম পরবের সময় এই গান গাওয়া হলেও দুটি এক উৎসব নয়। করম পরব ধান রোপণের শেষ পর্বে অনুষ্ঠিত হয়। জাওয়া গানের সুরের মধ্যে একটি মিষ্টতা আছে। এর গানের তাল খুব দ্রুত। গানের সুর ক্রমশ চড়ার দিকে চলতে থাকে। গানের অন্তিম পর্বে তাল এতটাই দ্রুত থাকে যে কথা প্রায় বোঝাই যায় না। সেই সময় নৃত্যও দ্রুত গতিতে চলতে থাকে। যারা এই নাচের সঙ্গে অভ্যস্ত তারা বাদে এই নাচ করতে পারা খুব কঠিন। জাওয়া উৎসবকে কেন্দ্র করে গাওয়া খুব কম গানই পাওয়া যায়। গানে গাছ ও পাতার কথা আছে এমন গান হল- ১. সাইরের আইডে নীলকন্ঠের গাছ, তাই পাত করে লহু লহু। ২. শাল তলার বালি আলো জাওয়া পাতার লো এমনি জাওয়া লগ্ন হবে, বাঁশ পাতাটার পারা লো। কিছু গানে জাওয়া নাচের কথা প্রকাশ পেয়েছে। এই রকম একটি গান- কারো কারো নীলশাডি আঁচলেতে জরি, মুখে বলে হরি হরি বদন ভরি। হাতেতে ময়ূর পাখা, দয়া কর হরি মুখে বলে হরি হরি বদন ভরি। নাচে জাওয়া ঘুরি ফিরি-বদন ভরি মুখে বলে হরি হরি বদন ভরি। এই গানের সঙ্গে শস্য রোপণের অথবা জাওয়া উৎসবের কোনো সম্পর্ক নেই। অর্থাৎ গানের মধ্যে শস্য সম্পর্কিত কথা পাওয়া যায় না। জীবনের বিভিন্ন বিষয়কে নিয়ে এই গান শুনতে পাওয়া যায়। যেমন- বিরি বাড়ী জতহিতে রাঙ্গামাটি উঠি গেল, বাবু ভায়া গামছা গাবায়, গামছাবি চটক দেইখে মইজে গেল ভানুমতী কুলির মাছে লহর শালে যায়। এই গানে গামছার চটক দেখে ভানুমতীর বিস্ময়ের কথা আছে। এখানে বিরি অর্থ 'কলাই', জতহিতে অর্থ 'কর্ষণে', কুলি অর্থ গাঁয়ের রাস্তা এবং লহর শালে অর্থ 'যেখানে হাসিঠাট্টা চলে'। জাওয়া যে শস্য রোপণের উৎসব সেই বিষয়ে সন্দেহ না থাকলেও 'জাওয়া' ছোট কন্যাদের একটি নৃত্য উৎসব। এই উৎসবে আদিম মানুষের সন্তান কামনার কথাও লুকিয়ে আছে। যেহেতু মানুষের বিশ্বাস কন্যাদের মধ্যে উর্বরাক্ষমতা অধিক তাই এই নাচ-গান তথা উৎসব মূলত কুমারীদের দ্বারাই অনুষ্ঠিত হয়। ঝুমুর গান জাগের গান টপ্পা গান আখড়াই গান হোলবোল বাংলার লোক সাহিত্য_৩ খণ্ড। কলকাতা: আশুতোষ ভট্টাচার্য। ১৯৫৪। পৃষ্ঠা ১২১।  http://shodhganga.inflibnet.ac.in/bitstream/10603/163104/6/06_chapter%204.pdf বাংলার লোক সাহিত্য_৩ খণ্ড - করম নাচের ঝুমুর। কলকাতা: আশুতোষ ভট্টাচার্য। ১৯৫৪। পৃষ্ঠা ২১১।  "বর্ষার গন্ধ মেখে আপনারই অপেক্ষায় সোনাকুপি"। anandabazar.com। ২০১৭-০৬-০৬ তারিখে মূল থেকে আর্কাইভ করা। সংগ্রহের তারিখ ২০১৭-১২-১৬।  বাংলার লোক সাহিত্য_৩ খণ্ড। কলকাতা: আশুতোষ ভট্টাচার্য। ১৯৫৪। পৃষ্ঠা ১২৩।  বাংলার লোক সাহিত্য_৩ খণ্ড। কলকাতা: আশুতোষ ভট্টাচার্য। ১৯৫৪। পৃষ্ঠা ১২৪।
মনোরঞ্জন ধর

মনোরঞ্জন ধর (২১ ফেব্রুয়ারি ১৯০৪ - ২২ জুন ২০০০) বাংলাদেশের একজন রাজনীতিবিদ এবং কূটনীতিক। স্বাধীন বাংলাদেশের প্রথম জাতীয় নির্বাচনে জয়ী হয়ে তিনি মন্ত্রীর দায়িত্ব পান। বাংলাদেশের সংবিধানের প্রথম চারটি সংশোধনী তাঁর হাত ধরেই সম্পন্ন হয়। মনোরঞ্জন কলকাতা বিশ্ববিদ্যালয় থেকে বি.এ এবং এল.এল.বি ডিগ্রি লাভ করেন। তিনি ১৯২১ সালে অসহযোগ আন্দোলনে যোগ দেন। তিনি ১৯৩০ সালে চট্টগ্রাম অস্ত্রাগার লুন্ঠনে অংশগ্রহণ করেন। তিনি ১৯৩৮ - ১৯৪০ 'গন-অভিযান' সাপ্তাহিক পত্রিকার সম্পাদক ছিলেন। মনোরঞ্জন ধর ১৯৪৬ সালে বঙ্গীয় প্রাদেশিক আইনসভার সদস্য নির্বাচিত হন। তিনি ১৯৪৭ সাল থেকে ১৯৫৮ সাল পর্যন্ত তিনি পূর্ব বাংলা প্রাদেশিক আইন পরিষদের সদস্য ছিলেন। বায়ান্নের ভাষা আন্দোলনে তিনি আইন পরিষদের ভেতরে ও বাইরে সক্রিয় ভূমিকা পালন করেন। এ কারণে তিনি কারাবরণও করেন। তিনি ১৯৫৪ সালে আইন পরিষদ কর্তৃক গঠিত সংখ্যালঘু কমিশনের সদস্য ছিলেন। তিনি ১৯৫৬-৫৮ সালে পূর্ব পাকিস্তান সরকারের অর্থ ও সংখ্যালঘু দফতরের মন্ত্রী ছিলেন। তিনি ১৯৭২ সালে জাপানে বাংলাদেশের রাষ্ট্রদূত নিযুক্ত হন। ১৯৭৩ সালে প্রথম জাতীয় সংসদ নির্বাচনে আওয়ামী লীগের মনোনয়নে তিনি সংসদ সদস্য নির্বাচিত হন এবং ১৯৭৩ সালের ১৬ মার্চ বাংলাদেশ সরকারের আইন, সংসদ ও বিচার বিষয়ক মন্ত্রীর দায়িত্ব লাভ করেন। শেখ মুজিবুর রহমানের হত্যাকাণ্ড পরবর্তীসময়ে তিনি মোশতাক আহমেদ মন্ত্রিসভায় আইন মন্ত্রী ছিলেন। মোশতাক আহমেদ মন্ত্রিসভা মোঃ আলী আকবর (২০১২)। "ধর, মনোরঞ্জন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "Those Days At BangabhavanIn August 1975: Reminiscence (Part 1) | Asian Tribune"। www.asiantribune.com। ২০১৬-০৯-১৮ তারিখে মূল থেকে আর্কাইভ করা। সংগ্রহের তারিখ ২০১৬-০৯-১৭।  (১৯৪৭-১৯৫৪), পাকিস্তানের গণপরিষদ (১৯৫১-০১-০১)। Debates. Official Report (ইংরেজি ভাষায়)। পৃষ্ঠা ১৮৬।  পাকিস্তানের গণপরিষদ (১৯৫৩-০১-০১)। Debates: Official Report (ইংরেজি ভাষায়)। ব্যবস্থাপক, পাকিস্তান সরকার প্রেস।
গর্ডন স্ট্র্যাচান

গর্ডন ডেভিড স্ট্র্যাচান (জন্ম ৯ ফেব্রুয়ারি ১৯৫৭, এডিনবরা) একজন অবসরপ্রাপ্ত স্কটিশ ফুটবল খেলোয়াড় এবং বর্তমানে ফুটবল ম্যানেজার। তিনি বর্তমানে সেল্টিকের ম্যানেজার হিসেবে কাজ করছেন। তার সফল খেলোয়াড়ী জীবনে তিনি ডান্ডি (১৯৭৪-১৯৭৭), আবেরডিন (১৯৭৭-১৯৮৪), ম্যানচেস্টার ইউনাইটেড (১৯৮৪-১৯৮৯), লিডস ইউনাইটেড (১৯৮৯-১৯৯৫) এবং কনভেন্ট্রি সিটি (১৯৯৫-১৯৯৭) প্রভৃতি দলে খেলেছেন। তিনি স্কটল্যান্ড জাতীয় দলের হয়ে ৫০টি আন্তর্জাতিক ম্যাচ খেলেছেন। তিনি ছিলেন একজন আক্রমণাত্মক, দক্ষ ডান পার্শ্বীয় মধ্যমাঠের খেলোয়াড়। গর্ডন স্ট্র্যাচানের ছেলে গ্যাভিন স্ট্র্যাচানও একজন ফুটবলার। "Gordon Strachan - Manager profile"। www.transfermarkt.com (ইংরেজি ভাষায়)। সংগ্রহের তারিখ ২০২২-০১-১১।  Moynihan 2004, পৃ. 17 Moynihan 2004, পৃ. 33 Moynihan 2004, পৃ. 99 Moynihan 2004, পৃ. 163 "Gordon Strachan Profile, News & Stats | Premier League"। www.premierleague.com (ইংরেজি ভাষায়)। সংগ্রহের তারিখ ২০২২-০১-১১।  উইকিউক্তিতে গর্ডন স্ট্র্যাচান সম্পর্কিত উক্তির সংকলন রয়েছে। সকারবেসে গর্ডন স্ট্র্যাচান (ইংরেজি) সকারবেসে ম্যানেজার হিসেবে Gordon Strachan-এর পরিসংখ্যান
নরম্যান হোয়াইটসাইড

নরম্যান হোয়াইটসাইড (জন্ম মে ৭, ১৯৬৫) একজন সাবেক উত্তর আয়ারল্যান্ডীয় ফুটবল খেলোয়াড় যিনি দুটি বিশ্বকাপে নিজ দেশের প্রতিনিধিত্ব করেছেন। ইনজুরির কারণে মাত্র ২৬ বছর বয়সে তার খেলোয়াড়ি জীবন শেষ হওয়ার আগে তিনি ম্যানচেস্টার ইউনাইটেড (২৭৩ খেলায় ৬৬ গোল) ও এভারটন ক্লাবে খেলেছেন। Manchester United Legends: Norman Whiteside givemefootball with a 2004 report on an interview with Whiteside about his life since retiring from soccer
খানসামা জমিদার বাড়ি

খানসামা জমিদার বাড়ি বাংলাদেশের রংপুর বিভাগের দিনাজপুর জেলার অন্তর্ভুক্ত খানসামা উপজেলায় অবস্থিত এই জমিদার বাড়ি। দিনাজপুর জেলার খানসামা উপজেলার আলোকঝাড়ি ইউনিয়নের অধীনস্থ একটি গ্রাম জয়গঞ্জ। আর এই জয়গঞ্জ গ্রামেই অবস্থিত ঐতিহাসিক এই জমিদার বাড়ি। এই জমিদার বাড়িটি তিনটি নামে পরিচিত। "খানসামা জমিদার বাড়ি", "খানসামার জয়সঙ্করের জমিদার বাড়ি" ও "জয়গঞ্জ জমিদার বাড়ি" নামে পরিচিত। তবে এই জমিদার বাড়ি কবে নাগাদ প্রতিষ্ঠিত হয় এবং কে এই জমিদার বাড়ির প্রতিষ্ঠাতা তা জানা যায়নি। তবে কথিত আছে, ভারতবর্ষে যখন জমিদারি প্রথা চালু ছিল, তখন থেকেই এই এলাকায় এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা এবং কোনো জমিদারের ইতিহাসে নাম না থাকলেও শেষ জমিদারের রয়েছে। শেষ জমিদারের নাম জয়শঙ্কর। তার নামানুসারে এই এই গ্রামের নামকরণ করা হয় জয়গঞ্জ। তার জমিদারির আমলেই এখানে গড়ে উঠে জয়গঞ্জ বাজার। যা প্রায় বিশ বছর আগে বিলুপ্ত হয়ে গেছে। পরবর্তীতে দেশ ভাগের আগেই জমিদারি প্রথা বিলুপ্ত হওয়ার পর শেষ জমিদার জয়শঙ্কর প্রায় ১০০ একর জমি এবং জমিদার বাড়িটি রেখে ভারতের শিলিগুড়িতে চলে যান। জমিদার বাড়িটিতে একতলা একটি প্রাসাদ রয়েছে এবং এর মধ্যে থাকার ঘর, বসার ঘর, মালামাল রাখার ঘর ও মন্দির রয়েছে। অযত্ন এবং অবহেলার কারণে এই জমিদার বাড়িটি ধ্বংসের মুখে পতিত হয়। যার চারপাশ ঝোপঝাড়-জঙ্গলে জরাজীর্ণ হয়ে যায়। পরবর্তীতে উপজেলা প্রশাসন ২০০৬ সালে এটি পরিষ্কার করে ৫০টি পরিবারকে থাকার ব্যবস্থা করে দেন। এই জমিদার বাড়ির দেয়ালের প্রায় ৩০/৪০ শতাংশ ধশে পড়েছে, তবে ৬০ শতাংশ এখনো দৃশ্যমান। বর্তমানে জমিদারি আমলের কিছু লিচু, আম, সেগুন, তালগাছ, বকুল, শালসহ অন্যান্য গাছ রয়েছে। জমিদার বাড়ি খানসামার জয়সঙ্করের জমিদার বাড়ি - বাংলাদেশ প্রতিদিন সংস্কার করলে পর্যটন কেন্দ্র হতে পারে খানসামার জমিদার বাড়ি - তৃণমূলের তথ্যজানালা
পারুল ঘোষ

পারুল ঘোষ (১৯১৫ - ১৩ আগস্ট ১৯৭৭) একজন ভারতীয় সঙ্গীত পারুল ঘোষ ১৯৩৫ - ১৯৫১ সাল পর্যন্ত হিন্দি এবং বাংলা সিনেমার গানের সঙ্গীতশিল্পী ছিলেন। তার জন্ম বর্তমান বাংলাদেশের বরিশালে, ভাই অনিল বিশ্বাসের মাধ্যমে তিনি নেপথ্য সঙ্গীতশিল্পী হিসাবে পরিচিত হন। তার কণ্ঠ দেওয়া উল্লেখযোগ্য সিনেমা হচ্ছে জোয়ার ভাটা, মিলন, হামারি বাত এবং নমস্তে। শুরুর দিকে তিনে কলকাতার নিউ থিয়েটার্সের সঙ্গে যুক্ত ছিলেন। পারুল ঘোষ বিশিষ্ট বংশীবাদক পান্নালাল ঘোষকে বিয়ে করেন ১৯২৪ সালে। তিনি মালাদ, মুম্বাই-এ ১৯৭৭ সালের ১৩ আগস্ট ইহলোক ত্যাগ করেন। Misra, Susheela (২০০১)। Among contemporary musicians। Harman Publishing House। পৃষ্ঠা 156। আইএসবিএন 978-81-86622-46-9।  "Parul Ghosh"। Internet Movie Database। সংগ্রহের তারিখ ২ অক্টোবর ২০১১।  Da Ranade, Ashok (২০০৬)। Hindi film song: music beyond boundaries। Bibliophile South Asia। পৃষ্ঠা 184। আইএসবিএন 978-81-85002-64-4।  Joshi, G. N. (১৯৮৪)। Down melody lane। Orient Longman। পৃষ্ঠা 23। আইএসবিএন 978-0-86131-175-0।  "The Illustrated Weekly of India"। 108 (14-26)। ১৯৮৭: 41। আইএসএসএন 0019-2430।